b'\n_START_ARTICLE_\nJohann Engelhardt Bender\n_START_PARAGRAPH_\nJohann Engelhard(t) Bender (eesnimedena ka Johann Andreas, perenimi ka B\xc3\xb6nnert; 1623 Frankfurt Saksamaa \xe2\x80\x93 1699) oli Eestimaa vaimulik ja piiblit\xc3\xb5lkija._NEWLINE_Ta immatrikuleeriti juulis 1637 Rostocki \xc3\xbclikooli. Ta valiti 26. oktoobril 1645 V\xc3\xa4ike-Maarja koguduse pastoriks, kutsuti kohale 2. novembril 1645, ordineeriti pastoriks 26. novembril 1645 ja introdutseeriti ametisse 14. detsembril 1645. 15.. veebruaril 1674 sai ta Viru ja Alutaguse praostiks ja konsistooriumi assessoriks. Aastast 1684 oli ta Eestimaa konsistooriumi direktor. Aastal 1695 j\xc3\xa4i ta emerituuri._NEWLINE_Ta tegeles muu hulgas Uue Testamendi t\xc3\xb5lkimisega eesti keelde. Ta osales 1686. aasta Liepa ja 1687. aasta Pilistvere piiblikonverentsil.'